CELEX: 62006FJ0034
Language: hu
Date: 2007-11-22
Title: A Közszolgálati Törvényszék (második tanács) 2007. november 22-i ítélete. # Christos Michail kontra az Európai Közösségek Bizottsága. # Közszolgálat - Tisztviselők - Megsemmisítés iránti kereset - Kártérítési kereset. # F-34/06. sz. ügy

A KÖZSZOLGÁLATI TÖRVÉNYSZÉK ÍTÉLETE (második tanács)
      2007. november 22.
      F‑34/06. sz. ügy
      Christos Michail
      kontra
      az Európai Közösségek Bizottsága 
      „Közszolgálat – Tisztviselők – Értékelés – Szakmai előmeneteli jelentés – 2004. évi értékelési időszak – Megsemmisítés iránti kereset – Kártérítési kereset”
      Tárgy: Az EK 236. cikk és az EA 152. cikk alapján benyújtott kereset, amelyben C. Michail kéri a 2004. január 1‑jétől december 31‑ig
         terjedő időszakra vonatkozóan elkészített szakmai előmeneteli jelentés megsemmisítését, a 2004. évi szakmai előmeneteli jelentés
         ellen benyújtott panaszát elutasító 2005. november 4‑i határozat megsemmisítését, valamint a Bizottság kötelezését az állítólag
         őt ért nem vagyoni kár megtérítéseként 120 000 euró megfizetésére 
      
      Határozat: A Közszolgálati Törvényszék a keresetet elutasítja. A felek maguk viselik saját költségeiket.
      
      Összefoglaló
      Tisztviselők – Értékelés – Szakmai előmeneteli jelentés
      (Személyzeti szabályzat, 43. cikk)
      Nem lehet értékelni a tisztviselő teljesítményét, alkalmasságát és a feladatok teljesítése során tanúsított magatartását azon
         időszak vonatkozásában, amelynek során a tisztviselőt semmilyen feladatra nem jelölték ki, ebből eredően a tisztviselő nem
         kifogásolhatja, hogy az adott évre vonatkozóan róla készült szakmai előmeneteli jelentés az ilyen időszak esetében nem tartalmaz
         értékelést.
      
      (lásd a 31. pontot)
      Hivatkozás:
      a Közszolgálati Törvényszék F‑67/05. sz., Michail kontra Bizottság ügyben 2007. november 22‑én hozott ítéletének (EBHT‑KSZ 2007.,
         I‑A‑1‑1111. o. és II‑A‑1‑0000. o.) 33. pontja.